26/07/2017 | Administración LocalMunicipal
Neda
Anuncio de aprobación definitiva da Ordenanza reguladora do prezo público da Escola Infantil Municipal

O Pleno deste Concello, na súa sesión ordinaria celebrada o día 29 de maio de 2017, acordou aprobar inicialmente a “Ordenanza reguladora do prezo público da escola infantil municipal”. De conformidade co establecido no artigo 65.2 en relación co 70.2, ámbolos dous da Lei 7/1985 de 2 de abril, Reguladora das Bases do Réxime Local, o expediente de referencia quedou sometido a información pública e audiencia ós interesados por prazo de 30 días contados a partir do seguinte da súa publicación (BOP nº. 104 do 05/06/2017) para a presentación de alegacións ou suxestións. Transcorrido dito prazo sen que foran presentadas alegacións, enténdese elevado a definitivo o acordo de aprobación ata entón provisional, procedéndose á publicación do texto íntegro da referida ordenanza. ORDENANZA REGULADORA DO PREZO PÚBLICO POR PRESTACIÓN DO SERVIZO NA ESCOLA INFANTIL MUNICIPAL FUNDAMENTO LEGAL Artigo 1 De conformidade co establecido no artigo 127 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, o Concello de Neda establece o prezo público pola prestación do servizo de atención educativa do primeiro ciclo de educación infantil que se regulará segundo o disposto nos artigos 41 a 47 da citada lei e polo preceptuado en presente Ordenanza. OBXECTO Artigo 2 A presente Ordenanza ten por obxecto regular, con carácter xeral, o establecemento e cobro do prezo público pola prestación dos servizos de educación dirixidos ao Primeiro Ciclo de Educación Infantil polo Concello de Neda, mediante xestión indirecta, da Escola Infantil Municipal. OBRIGACIÓN DE PAGO Artigo 3 A obrigación de pago do prezo público regulado por esta Ordenanza nace desde a data en que o neno cause alta na Escola Infantil, é dicir, unha vez formalícese a matrícula ou inscrición. OBRIGADOS AO PAGO Artigo 4 Están obrigados ao pago do prezo público e as cotas mensuais os pais, nais ou titores ou representantes legais ou quen exerza a patria potestade sobre os menores aos que se lles presta o servizo que constitúe o obxecto deste prezo público. CONTÍA Artigo 5 As tarifas do prezo público serán os seguintes:  Os servizos e conceptos polos que se establecen os diferentes prezos son os seguintes:  Matrícula: págase unha única vez no curso, e cobre os gastos vinculados ás tarefas administrativas e algún gastos fixos da Escola.  Mensualidade a xornada completa: abrangue os servizos de atención por 8 horas diarias, en cálculo mensual.  Mensualidade a media xornada: abrangue os servizos de atención por 4 horas diarias, en cálculo mensual.  Xornada de 2 horas de tarde: abrangue os servizos de atención por 2 horas diarias, en horario de tarde e cálculo mensual.  Hora complementaria: abrangue os servizos de atención por 1 hora diaria a maiores da modalidade de xornada escollida, en cálculo mensual.  Hora extraordinaria: abrangue os servizos de atención por 1 hora, de forma excepcional, a maiores da modalidade de xornada escollida, en cálculo diaria.  Servizo de comedor para o almorzo: abrangue a distribución e o servizo de alimentos durante a hora do almorzo, en cálculo mensual.  Servizo de comedor para o xantar: abrangue a distribución e o servizo de alimentos durante a hora do xantar, en cálculo mensual.  Servizo de comedor para a merenda: abrangue a distribución e o servizo de alimentos durante a hora da merenda, en cálculo mensual.  Servizo de comedor en día solto: abrangue a distribución e o servizo de alimentos, de forma excepcional, durante cada unha das comidas, en cálculo individual para cada comida. Os prezos pola prestación dos devanditos servizos da Escola Infantil Municipal son os seguintes:  No caso de que se produza unha nova incorporación á Escola con posterioridade ao día 15 do mes, as taxas correspondentes ao dito mes reduciranse na parte proporcional.  As tarifas incluídas nesta ordenanza serán revisables anualmente conforme a lexislación vixente. Cando por circunstancias excepcionais ou puntuais o horario débase ampliar, incrementarase en 6 euros a cota mensual por cada hora ou fracción, que deberán ser abonados á Dirección da Gardería ou Escola Infantil o mesmo día en que se produciu. As familias que desexen acollerse puntualmente ao servizo da escola infantil en horario ampliado deberán comunicalo á Dirección da Escola con suficiente antelación e polo menos á primeira hora da mañá dese mesmo día. NORMAS DE XESTIÓN Artigo 6.1.–PAGO. O pago do importe do prezo público realizarase a través do recibo do mes en curso, mediante domiciliación bancaria que se cargará durante a primeira semana de cada mes. En caso dun recibo impagado ou devolto, procederase a notificarse ao obrigado ao pago, a débeda pendente que ten contraída, requiríndose a cancelación da mesma o máis axiña posible. Se transcorrido o prazo de SETE DÍAS, a contar desde o seguinte ao requirimento, non a satisfixese, procederase á baixa provisional, que será definitiva desde o momento que se deban dúas mensualidades.2. As altas que se produzan dentro do primeiros sete días de cada mes, deberán abonar o 100% da cota. No caso de que estas se produzan despois desa data, deberase pagar a parte proporcional da cota mensual.3. A non asistencia non é causa de exención, nin de redución ou prorrateo do importe da cota, non xerando, por tanto, devolución de ingresos indebidos.4. As baixas voluntarias que se produzan durante o curso deberán comunicarse por escrito á Dirección da Escola Infantil polo menos con QUINCE DÍAS de antelación, e esta deberá notificalo de inmediato á Concellería de Servizos Sociais deste Concello, sen que se teña dereito á devolución ou desconto da parte proporcional do importe da cota do mes en curso.5. Non se procederá en ningún caso á devolución da matrícula. BONIFICACIÓNS Artigo 7 As bonificacións que se aplicarán serán as seguintes: – 100% de bonificación en caso de enfermidade grave, ingreso hospitalario ou operación quirúrxica que impida a asistencia durante un mes continuado do menor usuario o parentes por consanguinidad ou afinidad ata o primer grado, debendo acreditarse en calquera caso. – Aplicarase unha reducción dos prezos dos distintos servizos aos que accedan os nenos e nenas, en función do número de integrantes e situación económica da unidade familiar segundo a táboa adxunta: Artigo 8 A consignación presupostaria para facer fronte as citadas bonificacións, é a que figura na aplicación orzamentaria 323-480.10 do orzamento vixente. No caso de que o número de solicitudes exceda do importe da partida orzamentaria, reduciranse todas as solicitudes proporcionalmente ata alcanzar dito importe. DISPOSICIÓN FINAL Unha vez aprobada definitivamente esta Ordenanza, entra en vigor. Esta Ordenanza entrará en vigor a partir do día seguinte ao da súa publicación no Boletín Oficial da Provincia da Coruña. Consonte co artigo 46 da Lei 29/1998 de 13 de Xullo, da Xurisdición Contencioso-Administrativa, contra este acordo poderase interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, a contar dende o día seguinte ao da inserción deste anuncio no BOP da Coruña. Neda, 19 de xullo de 2017. O alcalde-presidente Asdo.: Ángel Alvariño Saavedra